ପୁରୀଃ ପୁରୀରେ ବଙ୍ଗୀୟ ଭକ୍ତଙ୍କୁ ଦୁର୍ବ୍ୟବହାର ଅଭିଯୋଗ। ଶ୍ରୀମନ୍ଦିର ପଶ୍ଚିମଦୁଆରେ ଦାୟିତ୍ୱରେ ଥିବା କର୍ମଚାରୀ ତାଙ୍କୁ ଖରାପ ବ୍ୟବହାର ପ୍ରଦର୍ଶନ କରିଥିବା ଅଭିଯୋଗ ହୋଇଛି।
ପଶ୍ଚିମବଙ୍ଗ ବର୍ଦ୍ଧମାନ ଜିଲ୍ଲାର ପ୍ରିୟବ୍ରତ ସାହୁ ତାଙ୍କ ପରିବାର ସହ ଆଜି ଶ୍ରୀମନ୍ଦିର ଦର୍ଶନ ପାଇଁ ଆସିଥିଲେ। ଦର୍ଶନ ସାରି ପଶ୍ଚିମ ଦୁଆର ଦେଇ ଫେରିଥିଲେ ମଧ୍ୟ ତାଙ୍କ ସହ ଥିବା ଜଣେ ବୃଦ୍ଧା ପଶ୍ଚିମ ଦୁଆର ଗୁମୁଟରେ ରହିଯାଇଥିଲେ। ତାଙ୍କୁ ପୁଣି ଆଣିବା ପାଇଁ ସମ୍ପୃକ୍ତ ଯୁବକ ପଶ୍ଚିମ ଦୁଆର ଦେଇ ପ୍ରବେଶ ଉଦ୍ୟମ କରିଥିବା ବେଳେ ପୁଲିସ ତାଙ୍କୁ ଅଟକାଇ ଥିଲା। ପୋଲିସ ସହ ତାଙ୍କର ଯୁକ୍ତିତର୍କ ମଧ୍ୟ ହୋଇଥିଲା।
